ریلوے کی وزارت
آکسیجن ایکسپریس ٹرینوں نے 20000 میٹرک ٹن رقیق طبی آکسیجن  کی سپلائی کے سنگ میل کو پار کیا
305 آکسیجن ایکسپریس ٹرینوں نے ملک بھر میں آکسیجن کی سپلائی کی
آکسیجن ایکسپریس ٹرینوں نے ابھی تک ایل ایم او کے 1237 ٹینکروں کی ڈھلائی کی اور 15 ریاستوں کو راحت پہنچائی
آسام کو چار ٹینکروں میں 80 میٹرک ٹن ایل ایم او کے ساتھ اپنی تیسری آکسیجن ایکسپریس موصول ہوئی، مہاراشٹر کو 614 ایم ٹی ، اترپردیش کو لگ بھگ 3731 ایم ٹی، مدھیہ پریش کو 656ایم ٹی، دہلی کو5327 ایم ٹی، ہریانہ کو 1967 ایم ٹی، راجستھان کو 98 ایم ٹی، کرناٹک کو 1994 ایم ٹی، اتراکھنڈ کو 320 ایم ٹی، تملناڈوکو 1735 ایم ٹی، آندھراپردیش کو 1668ایم ٹی، پنجاب کو 225 ایم ٹی، کیرالا کو 380 ایم ٹی، تلنگانہ کو 1770 ایم ٹی، جھارکھنڈ کو 38 ایم ٹی اور آسام کو 240 ایم ٹی آکسیجن کی سپلائی کی گئی
نئی دہلی:29مئی،2021۔ سبھی رکاوٹوں کو پار کرنے اور نئے حل تلاش کرنے کیلئے بھارتی ریل ملک بھر میں مختلف ریاستوں کو رقیق طبی آکسیجن  کی سپلائی کے ذریعے راحت پہنچانے کے اپنے سفر کو جاری رکھے ہوئے ہے۔ ابھی تک بھارتی ریلوے نے ملک کے مختلف ریاستوں کو 1237 سے زیادہ ٹینکروں میں 20770 ایم ٹی سے زیادہ ایل ایم او کی سپلائی کی ہے۔ ابھی تک 305 آکسیجن ایکسپریس نے اپنا سفر پورا کیا ہے اور مختلف ریاستوں میں راحت پہنچائی ہے۔
اس اطلاع نامے کے جاری ہونے تک 26 ٹینکروں میں 420 ایم ٹی سے زیادہ ایل ایم او کے ساتھ 6 آکسیجن ایکسپریس راستے میں ہے۔
آسام کو آج 4 ٹینکروں میں80 ایم ٹی رقیق طبی آکسیجن  کے ساتھ تیسری آکسیجن ایکسپریس حاصل ہوگئی۔
جنوبی ریاستوں میں آندھراپردیش، تملناڈو، کرناٹک اور تلنگانہ کو ایل ایم او کی سپلائی بڑھ کر 1600 ایم ٹی  سے زیادہ ہوگئی ہے۔
غور کرنے کی بات یہ ہے کہ 35 دن پہلے 24 اپریل کو مہاراشٹر کو 126 میٹرک ٹن کی سپلائی کے ساتھ آکسیجن ایکسپریس ٹرینوں کی شروعات ہوئی تھی ۔
بھارتی ریلوے کا ہدف مانگ کرنے والی ریاستوں کو کم سے کم ممکنہ وقت میں ایل ایم او کی سپلائی کرنا ہے۔
آکسیجن ایکسپریس ٹرینیں 15 ریاستوں، اتراکھنڈ، کرناٹک ، مہاراشٹر، مدھیہ پردیش، آندھراپردیش، راجستھان، تملناڈو، ہریانہ، تلنگانہ، پنجاب،کیرلا، دہلی، اترپردیش، جھارکھنڈ اور آسام کو آکسیجن پہنچاچکی ہے۔
اس اطلاع نامہ کے جاری ہونے تک مہاراشٹر کو 614 ایم ٹی، اترپردیش کو لگ بھگ 3731 ایم ٹی، مدھیہ پریش کو 656ایم ٹی، دہلی کو5327 ایم ٹی، ہریانہ کو 1967 ایم ٹی، راجستھان کو 98 ایم ٹی، کرناٹک کو 1994 ایم ٹی، اتراکھنڈ کو 320 ایم ٹی، تملناڈوکو 1735 ایم ٹی، آندھراپردیش کو 1668ایم ٹی، پنجاب کو 225 ایم ٹی، کیرالا کو 380 ایم ٹی، تلنگانہ کو 1770 ایم ٹی، جھارکھنڈ کو 38 ایم ٹی اور آسام کو 240 ایم ٹی آکسیجن کی سپلائی کی گئی ہے۔
ابھی تک آکسیجن ایکسپریس ٹرینوں کے ذریعے ملک کی پندرہ ریاستوں میں 39 شہروں اترپردیشن کے لکھنؤ، وارانسی ، کانپور، بریلی ، گورکھپور اور آگرہ ، مدھیہ پردیش کے ساگر،جبلپور، کٹنی اور بھوپال، مہاراشٹرکے ناگپور،ناسک، پُنے ، ممبئی اور شولاپور،تلنگانہ میں حیدر آباد، ہریانہ میں فرید آباد وگروگرام، دہلی میں دہلی کینٹ اور اوکھلا، راجستھان میں کوٹہ اور کنک پارا، کرناٹک میں بنگلورو، اتراکھنڈ میں دہرہ دون، آندھراپردیش کے نلّور، گنٹور، تاڑیپتری اور وشاکھاپٹنم، کیرالا کے ارناکلم، تملناڈو کے تروولّور، چنئی ، توتی کورن، کوئمبور اور مدورئی، پنجاب کے بھٹنڈا اور پھلّور، آسام کے کامروپ اور جھارکھنڈ کے رانچی کو آکسیجن پہنچائی گئی ہے۔
بھارتی ریلوے نے آکسیجن کی سپلائی والی جگہوں سے مختلف روٹوں کی شناخت کی ہےاور ریاستوں میں اُبھرتی ضرورتوں کے ساتھ خود کو تیار رکھا ہے۔ ریاست ایل ایم او لانے کیلئے بھارتی ریلوے کو ٹینکر دستیاب کراتے ہیں۔
ملک کے کونے کونے میں پہنچنے کیلئے بھارتی ریلوے مغرب میں ہاپا، بڑودہ، مندرا اور پورب راورقلعہ، درگاپور، ٹاٹا نگر، انگُل جیسے مقامات سے آکسیجن اٹھا رہی ہے اور پھر اتراکھنڈ، کرناٹک،مہاراشٹر، مدھیہ پردیش، آندھراپردیش، راجستھان، تملناڈو، ہریانہ، تلنگانہ، پنجاب،کیرالا، دہلی اترپردیش اور آسام جیسی ریاستوں کو سپلائی کررہی ہے۔
جلد سے جلد ممکنہ وقت میں آکسیجن سپلائی کو یقینی بنانے کے سلسلے میں ریلوے آکسیجن ایکسپریس فریٹ ٹرینوں کے آپریشن میں نئے معیارات اور اونچے بنچ مارک قائم کررہی ہے۔ لمبی دوری کے معاملوں میں ان اہم مال گاڑیوں کی اوسط رفتار 55 سے زیادہ ہے۔ سب سے تیز ممکنہ وقت میں آکسیجن کی سپلائی یقینی بنانے کیلئے اعلیٰ ترجیح والے گرین کوریڈور میں آپریشن سب سے زیادہ ہنگامی صورتحال کے ساتھ مختلف ریاستوں میں آپریشن ٹیم سب سے زیادہ چیلنج سے بھرپور ماحول میں 24 گھنٹے کام کررہے ہیں۔ مختلف سیکشوں میں عملے کے بدلاؤ کیلئے تکنیکی ٹھہراؤ گھٹا کر ایک منٹ کردیا گیا ہے۔
آکسیجن ایکسپریس کی تیز رفتار کو یقینی بنانے کیلئے ٹریک کوکھلا اور بیحدمحتاط صورت میں بناکررکھا گیا ہے۔
یہ سب کام ایک ایسے طریقےسے کیا گیا ہے جس سے دیگر فریٹ آپریشن میں کسی بھی قسم کی کمی نہیں آئے۔
نئی آکسیجن ایکسپریس ٹرینوں کا آپریشن ایک بیحد تیز رفتار عمل ہے اور اعداد وشمار لگاتار اپ ڈیٹ کیے جارہے ہیں۔رات میں کئی دیگر بھری ہوئی آکسیجن ایکسپریس ٹرینوں کاآپریشن شروع ہونے کا امکان ہے۔
ش ح۔م ع۔ ع ن
U NO:4963
(Visitor Counter : 153